Londen-dieretuin weer oop ná brand | Maroela Media
Foto: Londen-brandweer via AP
Die dieretuin het Sondag op sy webwerf gesê die bedrywighede gaan normaal voort, insluitend besoeke met Kersfeesvader. Brandkenners het gesê hulle is vol vertroue dat die dieretuin weer veilig kan voortgaan met sy bedrywighede.
Die oorsaak van die brand word nog ondersoek. Dit het Saterdagoggend vroeg naby 'n kafee en die meerkat-kamp uitgebreek. Personeel en brandbestryders het so vinnig as moontlik die diere weg van die brand verskuif, maar hulle was nie in staat om die bekende Misha, die aardvark, en vier meerkatte te red nie.
Die dieretuin in Regent's Park is 'n gewilde toeristeaantreklikheid en word deur talle persone besoek.
Sommige personeellede moes vir rookinaseming en skok behandel word, maar daar was nie enige ernstige beserings nie.